title: Odporúčanie Komisie (EÚ) 2022/495 z 25. marca 2022 o monitorovaní prítomnosti furánu a alkylfuránov v potravinách

text:
               28.3.2022

               SK

               Úradný vestník Európskej únie

               L 100/60

      ODPORÚČANIE KOMISIE (EÚ) 2022/495
      z 25. marca 2022
      o monitorovaní prítomnosti furánu a alkylfuránov v potravinách
      EURÓPSKA KOMISIA,
      so zreteľom na Zmluvu o fungovaní Európskej únie, a najmä na jej článok 292,
      keďže:

                  (1)

                  Furán a alkylfurány, ktoré zahŕňajú metylfurány, ako sú 2-metylfurán, 3-metylfurán a 2,5-dimetylfurán, sú procesné kontaminanty, ktoré sa vytvárajú v potravinách počas tepelného spracovania.

                  (2)

                  Pracovná skupina pre kontaminanty v potravinovom reťazci, ktorá pôsobí v rámci Európskeho úradu pre bezpečnosť potravín (EFSA), prijala v roku 2017 vedecké stanovisko k rizikám, ktoré pre verejné zdravie predstavuje prítomnosť furánu a metylfuránov v potravinách (1). Dospela k záveru, že súčasné úrovne expozície účinkom furánu vyvolávajú obavy týkajúce sa zdravia. Pokiaľ ide o metylfurány, v stanovisku sa dospelo k záveru, že môžu významne prispieť k celkovej expozícii účinkom furánu a alkylfuránov, a tým zvyšovať zdravotné riziko. Keďže však chýbajú údaje o prítomnosti metylfuránov v potravinách, úrad EFSA odporučil získať dodatočné údaje v tejto oblasti. Výskyt furánu a alkylfuránov je hlásený najmä v káve, dojčenskej a detskej výžive konzervovanej v skle, polievkach na priamu konzumáciu, zemiakových lupienkoch, ovocných šťavách, raňajkových cereáliách, sušienkach, krekroch a chrumkavom chlebe.

                  (3)

                  2-metylfurán a 3-metylfurán možno spoľahlivo kvantifikovať pomocou v súčasnosti dostupných analytických metód, zatiaľ čo na spoľahlivú analýzu 2,5-dimetylfuránu sú potrebné ďalšie metódy. Ak to však použitá metóda analýzy umožňuje, mal by sa 2,5-dimetylfurán analyzovať a kvantifikovať a príslušné údaje by sa mali oznámiť.

                  (4)

                  Okrem toho vedecká literatúra nedávno poukázala na prítomnosť potravinových kontaminantov súvisiacich s alkylfuránmi inými ako metylfurány, a to 2-pentylfuránu a 2-etylfuránu. Preto by bolo vhodné tieto dodatočné (nemetylfurány) alkylfurányanalyzovať a kvantifikovať za predpokladu, že metóda analýzy je na tento účel spoľahlivá.

                  (5)

                  Výsledky monitorovania furánu a alkylfuránov musia byť spoľahlivé a porovnateľné. Preto je vhodné poskytnúť pokyny týkajúce sa kritérií výkonu odberu vzoriek a analýz.

                  (6)

                  Úrad EFSA má od Európskej komisie mandát na zber všetkých dostupných údajov o výskyte chemických kontaminantov v potravinách a krmivách. Tieto údaje sa používajú vo vedeckých stanoviskách a správach úradu EFSA o kontaminantoch v potravinách a krmivách.

                  (7)

                  Preto je vhodné odporučiť monitorovanie furánu a alkylfuránov v potravinách a nahlasovanie údajov úradu EFSA,

            PRIJALA TOTO ODPORÚČANIE:

                  1.

                  Členské štáty by mali za aktívnej účasti prevádzkovateľov potravinárskych podnikov monitorovať furán, 2-metylfurán a 3-metylfurán v potravinách, najmä v káve, dojčenskej a detskej výžive konzervovanej v skle (vrátane detskej a dojčenskej výživy konzervovanej v nádobkách, tubách a kapsičkách), polievkach na priamu konzumáciu, zemiakových lupienkoch, ovocných šťavách, raňajkových cereáliách, sušienkach, krekroch a chrumkavom chlebe.

                  2.

                  V snahe zabezpečiť, aby boli vzorky reprezentatívne, členské štáty by mali dodržiavať postupy odberu vzoriek stanovené v časti B prílohy k nariadeniu Komisie (ES) č. 333/2007 (2). Prevádzkovatelia potravinárskych podnikov by zároveň mali uplatňovať tento alebo rovnocenný postup odberu vzoriek, aby sa zabezpečila ich reprezentatívnosť.

                  3.

                  Členské štáty a prevádzkovatelia potravinárskych podnikov by mali na analýzu furánu, 2-metylfuránu a 3-metylfuránu v káve a dojčenskej a detskej výžive konzervovanej v skle používať metódu, ktorá spĺňa tieto kritériá:

                                 Ukazovateľ

                                 Kritérium

                              Špecifickosť

                              bez maticových alebo spektrálnych interferencií

                              Prázdne pozadie

                              menej ako detekčný limit (LOD)

                              Opakovateľnosť (RSDr)

                              0,66-krát RSDR, odvodená z (upravenej) Horwitzovej rovnice

                              Reprodukovateľnosť (RSDR)

                              odvodená z (upravenej) Horwitzovej rovnice

                              Výťažnosť

                              80 – 110 %

                              Detekčný limit (LOD)

                              tri desatiny LOQ

                              Kvantifikačný limit (LOQ)

                              Pre kávu: nie viac ako 20 μg/kg
                              Pre dojčenskú a detskú výživu konzervovanú v skle: 5 μg/kg

                        Na analýzu furánu v potravinách iných ako káva a dojčenská a detská výživa konzervovaná v skle by členské štáty a prevádzkovatelia potravinárskych podnikov mali používať metódu, ktorá spĺňa tieto kritériá a kvantifikačný limit (LOQ) by nemal byť vyšší ako 5 μg/kg.
                  Na analýzu 2-metylfuránu a 3-metylfuránu v potravinách iných ako káva a dojčenská a detská výživa konzervovaná v skle by laboratóriá mali mať zavedené postupy kontroly kvality, aby sa zabezpečila spoľahlivosť získaných výsledkov analýz, pri ktorých by hodnota LOQ nemala prekračovať 5 μg/kg.

                  4.

                  Ak použitá metóda analýzy umožňuje stanovenie alkylfuránov iných ako 2-metylfurán a 3-metylfurán, členské štáty a prevádzkovatelia potravinárskych podnikov by mali určiť tieto alkylfurány.

                  5.

                  Členské štáty a prevádzkovatelia potravinárskych podnikov by mali úradu EFSA každoročne do 30. júna poskytnúť výsledky monitorovania v súlade s požiadavkami usmernení úradu EFSA o štandardnom opise vzorky (SSD) pre potraviny a krmivá a dodatočnými osobitnými požiadavkami úradu EFSA na podávanie správ (3).

         V Bruseli 25. marca 2022

               Za Komisiu

            Stella KYRIAKIDES

               členka Komisie

         (1)  Pracovná skupina EFSA CONTAM (pracovná skupina EFSA pre kontaminanty v potravinovom reťazci), Scientific opinion on the risks for public health related to the presence of furan and methylfurans in food (Vedecké stanovisko k rizikám, ktoré pre verejné zdravie predstavuje prítomnosť furánu a metylfuránov v potravinách). Vestník EFSA (EFSA Journal) 2017;15(10):5005, 142 s, https://doi.org/10.2903/j.efsa.2017,5005.

         (2)  Nariadenie Komisie (ES) č. 333/2007 z 28. marca 2007, ktorým sa stanovujú metódy odberu vzoriek a metódy analýzy na úradnú kontrolu hodnôt olova, kadmia, ortuti, anorganického cínu, 3-MCPD a benzoa)pyrénu v potravinách (Ú. v. EÚ L 88, 29.3.2007, s. 29).

         (3)  https://www.efsa.europa.eu/en/call/call-continuous-collection-chemical-contaminants-occurrence-data-0.


title: Odporúčanie Rady (EÚ) 2021/1459 z 9. septembra 2021, ktorým sa mení odporúčanie Rady (EÚ) 2020/912 o dočasnom obmedzení ciest do EÚ, ktoré nie sú nevyhnutné, a o možnom zrušení tohto obmedzenia

text:
                  10.9.2021

                  SK

                  Úradný vestník Európskej únie

                  L 320/1

         ODPORÚČANIE RADY (EÚ) 2021/1459
         z 9. septembra 2021,
         ktorým sa mení odporúčanie Rady (EÚ) 2020/912 o dočasnom obmedzení ciest do EÚ, ktoré nie sú nevyhnutné, a o možnom zrušení tohto obmedzenia
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 77 ods. 2 písm. b) a e) a článok 292 prvú a druhú vetu,
         keďže:

                     (1)

                     Rada 30. júna 2020 prijala odporúčanie o dočasnom obmedzení ciest do EÚ, ktoré nie sú nevyhnutné, a o možnom zrušení tohto obmedzenia (1) (ďalej len „odporúčanie Rady“).

                     (2)

                     Odvtedy Rada prijala odporúčania 2020/1052 (2), (EÚ) 2020/1144 (3), (EÚ) 2020/1186 (4), (EÚ) 2020/1551 (5),(EÚ) 2020/2169 (6), (EÚ) 2021/89 (7), (EÚ) 2021/132 (8), (EÚ) 2021/767 (9), (EÚ) 2021/892 (10), (EÚ) 2021/992 (11), (EÚ) 2021/1085 (12), (EÚ) 2021/1170 (13) a (EÚ) 2021/1346 (14), ktorými sa mení odporúčanie Rady (EÚ) 2020/912 o dočasnom obmedzení ciest do EÚ, ktoré nie sú nevyhnutné, a o možnom zrušení tohto obmedzenia.

                     (3)

                     Rada prijala 20. mája 2021 odporúčanie (EÚ) 2021/816, ktorým sa mení odporúčanie (EÚ) 2020/912 o dočasnom obmedzení ciest do EÚ, ktoré nie sú nevyhnutné, a o možnom zrušení takéhoto obmedzenia (15) s cieľom aktualizovať kritériá, na základe ktorých sa posudzuje, či sú cesty z tretích krajín, ktoré nie sú nevyhnutné, bezpečné a či by sa mali povoliť.

                     (4)

                     V odporúčaní Rady sa stanovuje, že členské štáty by mali od 1. júla 2020 postupne koordinovaným spôsobom rušiť dočasné obmedzenie ciest do EÚ, ktoré nie sú nevyhnutné, vo vzťahu k osobám s pobytom v tretích krajinách uvedených v prílohe I k odporúčaniu Rady. Rada by mala po dôkladnej konzultácii s Komisiou a príslušnými agentúrami a útvarmi EÚ v nadväznosti na celkové posúdenie založené na metodike, kritériách a informáciách uvedených v odporúčaní Rady zoznam tretích krajín uvedený v prílohe I každé dva týždne preskúmať a podľa potreby aktualizovať.

                     (5)

                     Odvtedy sa v úzkej spolupráci s Komisiou a príslušnými agentúrami a útvarmi EÚ uskutočnili v rámci Rady rokovania o preskúmaní zoznamu tretích krajín uvedeného v prílohe I k odporúčaniu Rady a pri uplatňovaní kritérií a metodiky stanovených v odporúčaní Rady zmenenom odporúčaním (EÚ) 2021/816. Výsledkom týchto rokovaní je, že zoznam tretích krajín uvedený v prílohe I by sa mal zmeniť. Predovšetkým by sa do zoznamu mal doplniť Uruguaj a vypustiť z neho by sa mali Albánsko, Arménsko, Azerbajdžan, Brunejsko-darussalamský štát, Japonsko a Srbsko.

                     (6)

                     Kontrola hraníc je nielen v záujme členského štátu, na ktorého vonkajších hraniciach sa vykonáva, ale všetkých členských štátov, ktoré zrušili kontrolu hraníc na vnútorných hraniciach. Členské štáty by preto mali zabezpečiť, aby boli opatrenia prijímané na vonkajších hraniciach koordinované s cieľom zabezpečiť dobré fungovanie schengenského priestoru. Na tento účel by členské štáty mali od 9. septembra 2021 pokračovať v rušení dočasných obmedzení ciest do EÚ, ktoré nie sú nevyhnutné, koordinovaným spôsobom vo vzťahu k osobám s pobytom v tretích krajinách, osobitných administratívnych oblastiach a iných jednotkách a územných správnych orgánoch uvedených v prílohe I k odporúčaniu Rady zmenenej týmto odporúčaním.

                     (7)

                     V súlade s článkami 1 a 2 Protokolu č. 22 o postavení Dánska, ktorý je pripojený k Zmluve o Európskej únii a ZFEÚ, sa Dánsko nezúčastňuje na prijatí tohto odporúčania, nie je ním viazané ani nepodlieha jeho uplatňovaniu. Vzhľadom na to, že toto odporúčanie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto odporúčaní, či ho bude transponovať.

                     (8)

                     Toto odporúčanie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES (16); Írsko sa preto nezúčastňuje na jeho prijatí, nie je ním viazané ani nepodlieha jeho uplatňovaniu.

                     (9)

                     Pokiaľ ide o Island a Nórsko, toto odporúčanie predstavuje vývoj ustanovení schengenského acquis v zmysle dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis, ktoré patria do oblasti uvedenej v článku 1 bode A rozhodnutia Rady 1999/437/ES (17).

                     (10)

                     Pokiaľ ide o Švajčiarsko, toto odporúčanie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 bode A rozhodnutia 1999/437/ES (18) v spojení s článkom 3 rozhodnutia Rady 2008/146/ES (19).

                     (11)

                     Pokiaľ ide o Lichtenštajnsko, toto odporúčanie predstavuje vývoj ustanovení schengenského acquis v zmysle Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 bode A rozhodnutia 1999/437/ES (20) v spojení s článkom 3 rozhodnutia 2011/350/EÚ (21).

               PRIJALA TOTO ODPORÚČANIE:
         Odporúčanie Rady (EÚ) 2020/912 o dočasnom obmedzení ciest do EÚ, ktoré nie sú nevyhnutné, a o možnom zrušení tohto obmedzenia, zmenené odporúčaniami (EÚ) 2020/1052, (EÚ) 2020/1144, (EÚ) 2020/1186, (EÚ) 2020/1551,(EÚ) 2020/2169, (EÚ) 2021/89, (EÚ) 2021/132, (EÚ) 2021/767, (EÚ) 2021/816, (EÚ) 2021/892, (EÚ) 2021/992, (EÚ) 2021/1085, (EÚ) 2021/1170 a (EÚ) 2021/1346, sa mení takto:

                     1.

                     Prvý odsek bodu 1 odporúčania Rady sa nahrádza takto:

                                 „1.

                                 Členské štáty by mali od 9. septembra 2021 postupne koordinovaným spôsobom rušiť dočasné obmedzenie ciest do EÚ, ktoré nie sú nevyhnutné, vo vzťahu k osobám s pobytom v tretích krajinách uvedených v prílohe I.“

                     2.

                     Príloha I k odporúčaniu sa nahrádza takto:

                           „PRÍLOHA
                           Tretie krajiny, osobitné administratívne oblasti a iné jednotky a územné správne orgány, v prípade ktorých platí, že na osoby s pobytom v nich by sa nemalo na vonkajších hraniciach uplatňovať dočasné obmedzenie ciest do EÚ, ktoré nie sú nevyhnutné:
                           I.   ŠTÁTY

                                       1.

                                       AUSTRÁLIA

                                       2.

                                       BOSNA A HERCEGOVINA

                                       3.

                                       KANADA

                                       4.

                                       JORDÁNSKO

                                       5.

                                       NOVÝ ZÉLAND

                                       6.

                                       KATAR

                                       7.

                                       MOLDAVSKÁ REPUBLIKA

                                       8.

                                       SAUDSKÁ ARÁBIA

                                       9.

                                       SINGAPUR

                                       10.

                                       JUŽNÁ KÓREA

                                       11.

                                       UKRAJINA

                                       12.

                                       URUGUAJ

                                       13.

                                       ČÍNA (*1)

                                 II.   OSOBITNÉ ADMINISTRATÍVNE OBLASTI ČÍNSKEJ ĽUDOVEJ REPUBLIKY

                                       OAO Hongkong*

                                       OAO Macao*

                                 III   JEDNOTKY A ÚZEMNÉ SPRÁVNE ORGÁNY, KTORÉ NIE SÚ UZNANÉ ZA ŠTÁTY NAJMENEJ JEDNÝM ČLENSKÝM ŠTÁTOM

                                       Taiwan

                        (*1)  s výhradou potvrdenia reciprocity"

            V Bruseli 9. septembra 2021

                  Za Radu

                  Predseda

               G. DOVŽAN

            (1)  Ú. v. EÚ L 208I, 1.7.2020, s. 1.

            (2)  Ú. v. EÚ L 230, 17.7.2020, s. 26.

            (3)  Ú. v. EÚ L 248, 31.7.2020, s. 26.

            (4)  Ú. v. EÚ L 261, 11.8.2020, s. 83.

            (5)  Ú. v. EÚ L 354, 26.10.2020, s. 19.

            (6)  Ú. v. EÚ L 431, 21.12.2020, s. 75.

            (7)  Ú. v. EÚ L 33, 29.1.2021, s. 1.

            (8)  Ú. v. EÚ L 41, 4.2.2021, s. 1.

            (9)  Ú. v. EÚ L 165I, 11.5.2021, s. 66.

            (10)  Ú. v. EÚ L 198, 4.6.2021, s. 1.

            (11)  Ú. v. EÚ L 221, 21.6.2021, s. 12.

            (12)  Ú. v. EÚ L 235, 2.7.2021, s. 27.

            (13)  Ú. v. EÚ L 255, 16.7.2021, s. 3.

            (14)  Ú. v. EÚ L 306, 31.8.2021, s. 4.

            (15)  Ú. v. EÚ L 182, 21.5.2021, s. 1.

            (16)  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

            (17)  Ú. v. ES L 176, 10.7.1999, s. 31.

            (18)  Ú. v. EÚ L 53, 27.2.2008, s. 52.

            (19)  Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).

            (20)  Ú. v. EÚ L 160, 18.6.2011, s. 21.

            (21)  Rozhodnutie Rady 2011/350/EÚ zo 7. marca 2011 o uzavretí v mene Európskej únie Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k implementácii, uplatňovaniu a rozvoju schengenského acquis, ktoré sa vzťahuje na zrušenie kontrol na vnútorných hraniciach a pohyb osôb (Ú. v. EÚ L 160, 18.6.2011, s. 19).


title: Odporúčanie Európskej centrálnej banky zo 7. septembra 2021 Rade Európskej únie o externom audítorovi Banca d’Italia (ECB/2021/41) 2021/C 370/01

text:
               15.9.2021

               SK

               Úradný vestník Európskej únie

               C 370/1

      ODPORÚČANIE EURÓPSKEJ CENTRÁLNEJ BANKY
      zo 7. septembra 2021
      Rade Európskej únie o externom audítorovi Banca d’Italia
      (ECB/2021/41)
      (2021/C 370/01)
      RADA GUVERNÉROV EURÓPSKEJ CENTRÁLNEJ BANKY,
      so zreteľom na Zmluvu o fungovaní Európskej únie,
      so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 27.1,
      keďže:

                  (1)

                  Účty Európskej centrálnej banky (ECB) a národných centrálnych bánk členských štátov, ktorých menou je euro, overujú nezávislí externí audítori odporúčaní Radou guvernérov ECB a schválení Radou Európskej únie.

                  (2)

                  Mandát súčasného externého audítora Banca d’Italia, spoločnosti BDO Italia S.p.A., sa skončil po vykonaní auditu za finančný rok 2020. Preto je potrebné vymenovať externého audítora od finančného roku 2021.

                  (3)

                  Banca d’Italia vybrala spoločnosť Deloitte & Touche S.p.A. za svojho externého audítora na finančné roky 2021 až 2022,

            PRIJALA TOTO ODPORÚČANIE:
      Odporúča sa, aby bola spoločnosť Deloitte & Touche S.p.A. vymenovaná za externého audítora Banca d’Italia na finančné roky 2021 až 2022.

         Vo Frankfurte nad Mohanom 7. septembra 2021

               Prezidentka ECB

            Christine LAGARDE